**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.จังหวัดอ่างทอง)**

**ครั้งที่ 4/2559**

**วันพฤหัสบดีที่ 19 เมษายน 2559 เวลา 13.30 น.**

**ณ ห้องประชุมโพธิ์ทอง ชั้น ๒ ศาลากลางจังหวัดอ่างทอ**ง

-----------------------

**ผู้เข้าประชุม**

1. นายวีร์รวุทธ์ ปุตระเศรณี ผู้ว่าราชการจังหวัดอ่างทอง ประธาน

2. นายปัญญา งานเลิศ ผู้ทรงคุณวุฒิด้านเศรษฐกิจ

3. นายปัญญา คำพรเหลือ ผู้ทรงคุณวุฒิด้านสังคม

4. นายพหุไท วรรัตนานุรักษ์ แทน ปลัดจังหวัดอ่างทอง

5. นายปรีชา เดชพันธุ์ หัวหน้าสำนักงานจังหวัดอ่างทอง

6. นางสาววิลาวรรณ พยาน้อย คลังจังหวัดอ่างทอง

7. นางศรีสุดา บานเย็น รักษาราชการแทน เกษตรและสหกรณ์จังหวัดอ่างทอง

8. นางสุรัสวดี  สว่างแจ้ง แทน อุตสาหกรรมจังหวัดอ่างทอง

9. นางอรุณรัตน์ แก้วมหาวงศ์ แทน พาณิชย์จังหวัดอ่างทอง

10. นางสาวทิพย์วรรณ เทศบุตร ประชาสัมพันธ์จังหวัดอ่างทอง

11. นางสาวจริญญา เพชรไทย แทน ท่องเที่ยวและกีฬาจังหวัดอ่างทอง

12. นาวสาวสุวดี กันภัย แทน ท้องถิ่นจังหวัดอ่างทอง

13. นายเรืองชัย ลิ้มบูรณพันธ์ ประธานหอการค้าจังหวัดอ่างทอง

14. นางสาวชลธิพา ไตรพัฒน์ เลขาธิการหอการค้าจังหวัดอ่างทอง

15. นายอเนก สีเขียวสด แทน ประธานสภาอุตสาหกรรมจังหวัดอ่างทอง

16. พล.ต.สุทัศน์ อยู่นาน ประธานสภาอุตสาหกรรมท่องเที่ยวจังหวัดอ่างทอง

19. นายสมพงษ์ คงแช่มดี เลขาธิการประธานสภาอุตสาหกรรมท่องเที่ยวจังหวัดอ่างทอง

21. นางสาววีรวรรณ จันทนเสวี หัวหน้ากลุ่มกลุ่มงานยุทธศาสตร์การพัฒนาจังหวัด สำนักงานจังหวัดอ่างทอง

**ผู้ไม่มาประชุม**

1. นายสมฤกษ์ บัวใหญ่ รองผู้ว่าราชการจังหวัดอ่างทอง ติดราชการ

2. ผู้อำนวยการวิทยาลัยเทคนิคอ่างทอง ติดราชการ

3. เลขาธิการสภาอุตสาหกรรมจังหวัดอ่างทอง ติดภารกิจ

4. ประธานชมรมธนาคารจังหวัดอ่างทอง ติดภารกิจ

5. เลขานุการชมรมธนาคารจังหวัดอ่างทอง ติดภารกิจ

**ผู้เข้าร่วมประชุม**

1. นางพงศกร ครองญาติ แทน นายแพทย์สาธารณสุขจังหวัดอ่างทอง

2. นางสาวโชตนา ลิ่มสอน แทน เกษตรจังหวัดอ่างทอง

3. นายประสิทธิ์ พวงทอง ปศุสัตว์จังหวัดอ่างทอง

4. นายประวิทย์ ตั้งตรัสธรรม ขนส่งจังหวัดอ่างทอง

5. นายเกษมดิษฐ์  วัฒนหิรัญเจริญ พลังงานจังหวัดอ่างทอง

6. นายสมศักดิ์ ผลปราชญ์ แทน พัฒนาการจังหวัดอ่างทอง

7. นายประพนธ์ ศิลปรัศมี แรงงานจังหวัดอ่างทอง

8. นายจวน แสงสว่าง ประสาขาสมาคมผู้สูงอายุฯ ประจำจังหวัดอ่างทอง

9. นายทรงพล พูลสวัสดิ์ ประธานสภาเกษตรจังหวัดอ่างทอง

10. นายเทอดไทย วิวิธวร ผู้อำนวยการแขวงทางหลวงอ่างทอง

11. นายสุพร ประคองเก็บ แทน หัวหน้าสำนักงานป้องกันและบรรเทาสาธารณภัยจังหวัดอ่างทอง

12. นายสุรเดช ศรีคำมูล แทน โยธาธิการและผังเมืองจังหวัดอ่างทอง

13. นายศักดิ์ดา บรรดาศักดิ์ นายอำเภอเมืองอ่างทอง

14. นายสุนันท์ แก้ววิมล แทน นายอำเภอวิเศษชัยชาญ

15. นายยศพนธ์ หอละเอียด แทน นายอำเภอโพธิ์ทอง

16. นายศักดิ์ดา พุกประเสริฐ แทน นายอำเภอป่าโมก

17. นายกสิดิษฐ์  สันทัด แทน นายอำเภอแสวงหา

18. นางสาวปัญจรัตน์ วัฒนถาวร หัวหน้ากลุ่มงานข้อมูลสารสนเทศและการสื่อสาร สำนักงานจังหวัดอ่างทอง

19. นางอารมณ์ จีนอ่อน พนักงานพิมพ์ ส 3 สำนักงานจังหวัดอ่างทอง

20. นางสาวสุธีรา บุญประดิษฐ์ พนักงานวิเคราะห์นโยบายและแผน สำนักงานจังหวัดอ่างทอง

21. นางกฤติยา ศศะภูริ เจ้าหน้าที่วิเคราะห์และติดตามประเมินผล สำนักงานจังหวัดอ่างทอง

22. นางสาวรุ่งนภา อ้นไชยะ เจ้าหน้าที่วิเคราะห์และติดตามประเมินผล สำนักงานจังหวัดอ่างทอง

**เปิดประชุมเวลา** 13.30 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** นายวีร์รวุทธ์ ปุตระเศรษณี ผู้ว่าราชการจังหวัดอ่างทอง เป็นประธานการประชุม คณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง  
 (กรอ.จังหวัดอ่างทอง) ครั้งที่ 4/2559

**มติที่ประชุม** รับทราบ

**ระเบียบวาระที่ ๒ เรื่องรับรองรายงานการประชุม กรอ.อท. ครั้งที่ 3/๒๕๕9 เมื่อวันที่ 31 มีนาคม ๒๕59**

**ประธาน**  ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหา  
 เศรษฐกิจ (กรอ.อท.) ครั้งที่ 2/๒๕๕9 เมื่อวันที่ 18 กุมภาพันธ์ ๒๕59 ฝ่ายเลขานุการ ได้จัดทำรายงานการประชุมเสร็จแล้ว มีจำนวนทั้งสิ้น 9 หน้า และได้นำเข้าระบบรับรอง  
 รายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ“ระบบ รับรองรายงานการประชุม”เพื่อให้คณะกรรมการ/ผู้ร่วมประชุมตรวจสอบ และเพื่ออำนวย ความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการ จากการประชุม

จากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุม โดยมีผู้เข้ารับรองการประชุม จำนวน 21 ราย จากคณะกรรมการฯ จำนวน 25 ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม**  รับรองรายงานการประชุม

**ระเบียบวาระที่ 3 เรื่องสืบเนื่อง**

**3.1 ความคืบหน้าการทบทวนร่างกฎกระทรวงให้ใช้บังคับผังเมืองรวมจังหวัดอ่างทอง**

**โยธาธิการและผังเมืองจังหวัด** ได้ประกาศเป็นกฎหมายใช้บังคับแล้ว ตามกฎกระทรวงให้ใช้บังคับผังเมืองรวม  
 จังหวัดอ่างทอง พ.ศ. 2558 โดยประกาศในราชกิจจานุเบกษา เล่ม 132 ตอนที่ 121 ก วันที่ 17 ธันวาคม พ.ศ. 2558 มีผลใช้บังคับตั้งแต่วันที่ ๑๗ ธันวาคม พ.ศ. 2558 เป็นต้นไป

ได้มีการแต่งตั้งคณะกรรมการพิจารณาทบทวนร่างกฎกระทรวงให้ใช้บังคับ  
 ผังเมืองรวมจังหวัดอ่างทอง เพื่อปรับปรุงแก้ไขร่างกฎกระทรวงฯ ควบคู่ไปกับการ  
 ประกาศใช้กฎกระทรวง ตามข้อเสนอของคณะกรรมการร่วมภาครัฐและภาคเอกชนเพื่อ  
 แก้ไขปัญหาเศรษฐกิจจังหวัดอ่างทอง (กรอ.อท.) โดยได้มีการจัดประชุมคณะกรรมการ  
 พิจารณาทบทวนร่างกฎกระทรวง ให้ใช้บังคับผังเมืองรวมจังหวัดอ่างทอง เพื่อให้ความ  
 คิดเห็นและข้อเสนอแนะในร่างผังเมืองรวมจังหวัดอ่างทอง (ฉบับปรับปรุง) ในวันอังคารที่ 15 ธันวาคม พ.ศ. 2558 และได้นำร่างกฎกระทรวงให้ใช้บังคับผังเมืองรวมจังหวัด  
 อ่างทอง (ฉบับปรับปรุง) เสนอต่อคณะที่ปรึกษาผังเมืองรวมจังหวัดอ่างทอง เพื่อพิจารณา และให้ความเห็นเรียบร้อยแล้ว ในวันที่ 21 มกราคม พ.ศ. 2559 ขณะนี้อยู่ในระหว่าง  
 การปรับปรุงแก้ไขร่างกฎกระทรวงฯ ตามความเห็นของ คณะที่ปรึกษาผังเมืองรวมจังหวัด อ่างทอง เมื่อดำเนินการเสร็จแล้ว จะได้นำร่างกฎกระทรวงฯ เข้าสู่ขั้นตอนการปรับปรุงแก้ไข ตามพระราชบัญญัติการผังเมืองต่อไป

**มติที่ประชุม**  รับทราบ

**ระเบียบวาระที่ 4 เรื่องเพื่อทราบ**

**4.๑** **รายงานภาวะเศรษฐกิจการเงินการคลังของจังหวัดอ่างทอง**

**คลังจังหวัด**  ภาวะเศรษฐกิจจังหวัดอ่างทอง เดือนเมษายน 2559

โครงสร้างทางเศรษฐกิจของจังหวัดอ่างทองขึ้นอยู่กับด้านเกษตรกรรมด้าน  
 อุตสาหกรรม และด้านการค้าเป็นสำคัญเศรษฐกิจโดยรวมของจังหวัดอ่างทองเดือน  
 เมษายน 2559 อยู่ในภาวะหดตัว เมื่อเทียบกับเดือนเดียวกันของปีก่อน พิจารณาจาก

**ด้านอุปทาน**

**ภาคเกษตรกรรม โดยรวมอยู่ในภาวะหดตัว พิจารณาจาก**

**สาขาการเกษตร** ขยายตัวคิดเป็นร้อยละ 5.1 เป็นผลจากผลผลิตมะม่วง โดย  
 มูลค่าผลผลิตมะม่วง ขยายตัวคิดเป็นร้อยละ 24.7 เมื่อเทียบกับช่วงเดือนเดียวกันของปี  
 ก่อน ขยายตัวจากเดือนก่อนที่หดตัวร้อยละ -19.9 เนื่องจากเกษตรกรลดปริมาณการ  
 เพาะปลูกข้าว และหันมาเพาะปลูกมะม่วงนอกฤดูกาลเพิ่มขึ้น

มูลค่าผลผลิตข้าว หดตัวคิดเป็นร้อยละ -21.3 เมื่อเทียบกับช่วงเดือนเดียวกันของปีก่อน ปรับตัวดีขึ้นจากเดือนก่อนหน้าที่หดตัวร้อยละ -81.1 ตามปริมาณการเก็บเกี่ยวผลผลิต  
 ข้าวเจ้านาปรังที่ลดลง จากสภาพอากาศที่แห้งเล้ง ส่วนคาข้าวปรับตัวดีขึ้นเมื่อเทียบกับ  
 ช่วงเดือนเดียวกันของปีก่อนจากราคาตันละ 6,700.- บาท เป็นราคาตันละ 7,000 บาท และทรงตัวเมื่อเทียบกับเดือนก่อนหน้า

**สาขาปศุสัตว์** ขยายตัวคิดเป็นร้อยละ 129.4 พิจารณาจากมูลค่าสุกร และ  
 มูลค่าไก่เนื้อ ขยายตัวคิดเป็นร้อยละ 217.1 และ 48.4 ตามลำดับ

**สาขาประมง** หดตัวคิดเป็นร้อยละ -37.0 จากมูลค่าสัตว์น้ำจืดจากการ เพาะเลี้ยง และมูลค่าสัตว์น้ำจืดจากธรรมชาติ หดตัวคิดเป็นร้อยละ -35.9 และ -53.3  
 ตามลำดับ จากปริมาณน้ำที่มีน้อยเกษตรกรจึงลดปริมาณการเพาะเลี้ยงปลา

**ภาคอุตสาหกรรม โดยรวมอยู่ในภาวะขยายตัว พิจารณาจาก**

**สาขาอุตสาหกรรม** ขยายตัว พิจารณาจากภาษีสรรพสามิตที่จัดเก็บจากการผลิต อุตสาหกรรม และปริมาณการใช้ไฟฟ้าอุตสาหกรรม ขยายตัวคิดเป็นร้อยละ 26.4 และ  
 24.2 ตามลำดับ เมื่อเทียบกับช่วงเดือนเดียวกันของปีก่อน เนื่องจากผู้ประกอบการเพิ่ม  
 กำลังการผลิตซึ่งส่งผลต่อปริมาณการใช้ไฟฟ้าอุตสาหกรรม และภาษีสรรพสามิตที่จัดเก็บ **ภาคบริการ**

**สาขาการบริการและการท่องเที่ยว** หดตัว จากภาษีมูลค่าเพิ่มหมวดโรงแรมและ ภัตตาคาร หดตัวคิดเป็นร้อยละ -60.8 เมื่อเทียบกับเดือนเดียวกันของปีก่อน หดตัว  
 ต่อเนื่องจากเดือนก่อนหน้าที่หดตัวร้อยละ -44.0

**ด้านอุปสงค์**

**การบริโภคภาคเอกชน**  หดตัว พิจารณาจากจำนวนรถยนต์นั่งจดทะเบียนใหม่  
 และภาษีมูลค่าเพิ่ม หดตัวคิดเป็นร้อยละ -35.0 และ -0.7 ตามลำดับ เมื่อเทียบกับช่วง  
 เดือนเดียวกันของปีก่อน

**การลงทุนภาคเอกชน** ขยายตัว พิจารณาจากสินเชื่อสำหรับการลงทุน ขยายตัว คิดเป็นร้อยละ 7.4 เมื่อเทียบกับช่วงเดือนเดียวกันของปีก่อน ขยายตัวต่อเนื่องจากเดือน ก่อนหน้าที่ขยายตัวร้อยละ 6.8

**การใช้จ่ายภาครัฐ** ขยายตัวคิดเป็นร้อยละ 3.32 จากการเบิกจ่ายเงิน งบประมาณ จำนวน 305.0 ล้านบาท สูงกว่าเดือนเดียวกันของปีก่อน จำนวน 9.3 ล้านบาท  
 การเบิกจ่ายงบรายจ่ายลงทุน จำนวน 156.1 ล้านบาท สูงกว่าเดือนเดียวกันของปีก่อน จำนวน 15.8 ล้านบาท การเบิกจ่ายรายจ่ายประจำ จำนวน 148.9 ล้านบาท ต่ำกว่า  
 เดือนเดียวกันของปีก่อน จำนวน 6.5 ล้านบาท

**เสถียรภาพทางเศรษฐกิจ**

**ด้านการเงิน** ปริมาณเงินฝากธนาคารพาณิชย์และปริมาณสินเชื่อธนาคารพาณิชย์ โดยรวมขยายตัว โดยปริมาณเงินฝากธนาคารพาณิชย์ ขยายตัวคิดเป็นร้อยละ 4.3 จาก  
 เงินฝากจ่ายคืนเมื่อทวงถาม เงินฝากออมทรัพย์ และเงินฝากประจำ ส่วนปริมาณสินเชื่อ  
 ของธนาคารพาณิชย์ ขยายตัวคิดเป็นร้อยละ 5.3 จากสินเชื่อประเภทเงินเบิกเกินบัญชี เงินให้กู้ และตั๋วเงิน

**ด้านระดับราคา** ดัชนีราคาผู้บริโภคของจังหวัดอ่างทอง เดือนเมษายน 2559  
 เท่ากับ 109.1 หรือเพิ่มขึ้นคิดเป็นร้อยละ 3.7 เมื่อเทียบกับเดือนเดียวกันของปีก่อน  
 จากดัชนีหมวดอาหารและเครื่องดื่ม สูงขึ้นร้อยละ 6.9 ดัชนีหมวดอื่น ๆ ไม่ใช่อาหารและ เครื่องดื่ม สูงขึ้นร้อยละ 1.6 ส่วนดัชนีราคาผู้ผลิต เท่ากับ 101.1 หรือลดลงคิดเป็นร้อย  
 ละ -1.7 เมื่อเทียบกับเดือนเดียวกันของปีก่อน จากดัชนีหมวดผลผลิตเกษตรกรรม ลดลง ร้อยละ -1.5 หมวดผลิตภัณฑ์จากเหมือง ลดลง ร้อยละ -10.8 และหมวดผลิตภัณฑ์  
 อุตสาหกรรม ลดลงร้อยละ -1.4

**ด้านการจ้างงาน** เพิ่มขึ้น พิจารณาจากจำนวนลูกจ้างในระบบประกันสังคม เพิ่มขึ้นจาก 11,973 คน เป็น 12,974 คน คิดเป็นร้อยละ 8.4

**ภาวะการคลังจังหวัดอ่างทอง เดือนเมษายน 2559**

**ภาวะการคลังของจังหวัดอ่างทอง** เดือนเมษายน 2559 จังหวัดอ่างทองขาด  
 ดุลงบประมาณ จำนวน - 240.8 ล้านบาท หรือคิดเป็นร้อยละ -78.9 พิจารณาจาก

**ด้านรายได้** จังหวัดอ่างทอง จัดเก็บรายได้สุทธิ จำนวน 64.2 ล้านบาท ต่ำกว่า ช่วงเดือนเดียวกันของปีก่อน จำนวน 3.3 ล้านบาท หรือคิดเป็นร้อยละ -4.9

**ด้านรายจ่าย** จังหวัดอ่างทองมีการเบิกจ่ายเงินงบประมาณทั้งสิ้น จำนวน  
 305.0 ล้านบาท สูงกว่าช่วงเดือนเดียวกันของปีก่อน จำนวน 9.4 ล้านบาท หรือคิดเป็น ร้อยละ 3.2 จากการเบิกจ่ายรายจ่ายลงทุน จำนวน 156.1 ล้านบาท สูงกว่าช่วงเดือน  
 เดียวกันของปีก่อน หรือคิดเป็นร้อยละ 11.3 ส่วนการเบิกจ่ายงบรายจ่ายประจำ จำนวน 148.9 ล้านบาท ต่ำกว่าช่วงเดือนเดียวกันของปีก่อน หรือคิดเป็นร้อยละ -4.1

**แนวโน้มภาวะเศรษฐกิจจังหวัดอ่างทอง ปี 2559**

**เศรษฐกิจจังหวัดอ่างทอง ปี 2559**

คาดว่าจะหดตัวในอัตราร้อยละ -2.9 (โดยมีช่วงการคาดการณ์ที่ร้อยละ (-4.4–1.6) โดยมีแรงขับเคลื่อนจาก

**ด้านอุปทาน**คาดว่าจะหดตัวร้อยละ -1.1 (โดยมีช่วงคาดการณ์ที่ร้อยละ (-2.6 – 0.2) จากการผลิตภาคเกษตรกรรมที่คาดว่าจะหดตัวในอัตราร้อยละ -9.8 (โดยมีช่วงคาดการณ์ ที่ร้อยละ (-11.1) – (-8.6)จากปัญหาภัยแล้งที่รุนแรงต่อเนื่อง ทำให้ปริมาณและ  
 คุณภาพข้าวลดลง กอปร์กับเกษตรกรลดพื้นที่การทำนาปรังและการทำนาปี ไปปลูกพืชใช้ น้ำน้อยแทน ส่งผลให้ปริมาณผลผลิตออกสู่ตลาดลดลง ด้านราคาจะผันแปรไปตาม  
 คุณภาพตามกลไกทางการตลาด ส่วนภาคอุตสาหกรรมมีแนวโน้มขยายตัวร้อยละ 1.9  
 โดยมีช่วงคาดการณ์ที่ร้อยละ (-0.8 – 4.1) สำหรับภาคบริการคาดว่าทรงตัว

**ด้านอุปสงค์** คาดว่ามีแนวโน้มหดตัว จากการลงทุนภาคเอกชน หดตัวอยู่ที่ร้อย  
 ละ -8.0 (โดยมีช่วงคาดการณ์ร้อยละ (-9.6) – (-5.9)) เนื่องจากผู้ประกอบการมี  
 ยอดขายลดลง อันเป็นผลมาจากกำลังซื้อที่หดหายไปจากระบบ ส่งผลทำให้ผู้ประกอบ  
 การไม่มีความมั่นใจที่จะลงทุนเพิ่มเติม ส่วนการใช้จ่ายภาครัฐบาลขยายตัวอยู่ที่ร้อยละ  
 7.0 (โดยมีช่วงคาดการณ์ที่ร้อยละ 5.8 – 8.8) จากปัจจัยสนับสนุนทั้งรายจ่าย  
 งบประมาณตามมาตรการกระตุ้นเศรษฐกิจของรัฐบาลและรายจ่ายตามแผนบริหารจัดการ น้ำในระยะยาวของภาครัฐ ส่วนการบริโภคภาคเอกชนขยายตัวอยู่ที่ร้อยละ 2.6 (โดยมีช่วงคาดการณ์ที่ร้อยละ 1.4 – 3.5) เนื่องจากประชาชนมีความเชื่อมั่นทาง  
 การเมืองและมาตรการการกระตุ้นเศรษฐกิจของรัฐบาลที่มีมาเป็นระยะอย่างต่อเนื่อง  
 จึงมีการใช้จ่ายเงินในชีวิตประจำวันมากยิ่งขึ้น

**สำหรับเสถียรภาพเศรษฐกิจภายในจังหวัด** อัตราเงินเฟ้อทั่วไปในปี 2559  
 คาดว่าจะขยายตัวอยู่ที่ร้อยละ 1.3 ต่อปี (โดยมีช่วงคาดการณ์ที่ร้อยละ (-0.1 – 3.0)  
 ปรับตัวเพิ่มขึ้นจากปีก่อนจากแรงผลักที่สำคัญจากราคาสินค้าอุปโภคบริโภค และราคา  
 น้ำมันที่คาดว่าจะทยอยปรับตัวลดลงตามตลาดกลุ่มผู้ค้าน้ำมัน

**มติที่ประชุม** รับทราบ

**4.๒ รายงานผลการดำเนินงานการส่งเสริมผลิตภัณฑ์ชุมชน OTOP ของจังหวัดอ่างทอง**

**พัฒนาการจังหวัด** การคัดสรรสุดยอดหนึ่งตำบล หนึ่งผลิตภัณฑ์ไทย ปี 2559 (OTOP Product Champion : OPC) คณะกรรมการอำนวยการหนึ่งตำบล หนึ่งผลิตภัณฑ์แห่งชาติ (กอ.นตผ.) มอบหมายให้กรมการพัฒนาชุมชน กระทรวงมหาดไทย ได้มีการคัดสรรสุดยอกหนึ่งตำบล หนึ่งผลิตภัณฑ์ไทย โดยมีวัตถุประสงค์ เพื่อจัดระดับผลิตภัณฑ์ที่จะนำไปสู่การพัฒนา  
 ผลิตภัณฑ์ , เพื่อจัดระบบฐานข้อมูลผลิตภัณฑ์ ที่จะใช้ในการทำงานเชิงบูรณาการของฝ่าย ที่เกี่ยวข้อง และเพื่อเสริมสร้างคุณค่าของผลิตภัณฑ์ให้เป็นที่ยอมรับแก่บุคคลทั่วไปจน  
 สามารถใช้เป็นแหล่งสร้างรายได้ จังหวัดอ่างทองได้ดำเนินการ ดังนี้

1. รับสมัคร ตั้งแต่วันที่ 4 – 12 พฤษภาคม 2559

มีผู้สมัครทั้งสิ้น จำนวน 81 ผลิตภัณฑ์

อำเภอเมืองอ่างทอง 17 ผลิตภัณฑ์

อำเภอวิเศษชัยชาญ 14 ผลิตภัณฑ์

อำเภอป่าโมก 14 ผลิตภัณฑ์

อำเภอโพธิ์ทอง 19 ผลิตภัณฑ์

อำเภอไชโย 7 ผลิตภัณฑ์

อำเภอแสวงหา 8 ผลิตภัณฑ์

อำเภอสามโก้ 2 ผลิตภัณฑ์

2.การคัดสรรระดับจังหวัด ดำเนินการเมื่อวันที่ 13 พฤษภาคม 2559 ณ หอประชุมอำเภอเมืองอ่างทอง โดยมีคะแนน ก. และ ข.

3. การคัดสรรระดับประเทศ ดำเนินการระหว่างวันที่ 17 – 26 พฤษภาคม 2559  
 ณ ศูนย์มหาวิทยาลัยธรรมศาสตร์ รังสิต ได้คะแนนภาค ค.

4. การประกาศผลการคัดสรรฯ กระทรวงมหาดไทย ประกาศในวันที่ 31 พฤษภาคม 2559 **มติที่ประชุม** รับทราบ

**๔.๓ ผลการจดทะเบียนธุรกิจและงานส่งเสริมด้านการตลาด**

**พาณิชย์จังหวัด**  **1.การจดทะเบียนธุรกิจ (ทิศทางการค้าการลงทุน) รายงานผลการจดทะเบียน เดือนมีนาคม เทียบกับเดือนเมษายน**

**ประจำเดือนมีนาคม 2559**

การจดทะเบียนจัดตั้งใหม่ จำนวน 5 ราย ทุนจดทะเบียน 6,000,000 บาท

**ประจำเดือนเมษายน 2559**

การจดทะเบียนจัดตั้งใหม่ จำนวน 4 ราย ทุนจดทะเบียน 4,150,000 บาท

ธุรกิจที่จดทะเบียนจัดตั้งในเดือนเมษายน 2559 จำนวน 9 ราย ทุนจดทะเบียน  
 10,150,000 บาทแบ่งดังนี้

1) บริษัทจำกัด จำนวน 3 ราย

2) ห้างหุ้นส่วนจำกัด จำนวน 6 ราย

3) ทุนจดทะเบียนสูงสุด 3 ลำดับแรก คือ

1. ประกอบกิจการรับเหมาก่อสร้าง จำนวน 1 ราย

ทุนจดทะเบียน 2,000,0000 บาท

2. ประกอบกิจการขนส่ง จำนวน 1 ราย

ทุนจดทะเบียน 1,000,000 บาท

3. ประกอบกิจการเป็นผู้บริหารเกี่ยวกับพาณิชย์

จำนวน 1 ราย ทุนจดทะเบียน 150,000 บาท

**บทวิเคราะห์**

จำนวนธุรกิจจดทะเบียนจัดตั้งเดือนเมษายน 2559 มีปริมาณลดลงเมื่อ เปรียบเทียบกับเดือนมีนาคม

**2. การสนับสนุนผู้ประกอบการด้านการตลาด**

การส่งเสริมและสนับสนุนด้านการตลาดให้กับกลุ่มผู้ประกอบการเข้า  
 ร่วมงานแสดงและจำหน่ายสินค้าที่หน่วยราชการอื่นจัดขึ้นเดือนเมษายน จำนวน ทั้งสิ้น 1 งาน ดังนี้

1. นำผู้ประกอบการจำนวน 1 ราย เข้าร่วมงานมหกรรมการค้า  
 ชายแดนกลุ่มสนุกสู่ GMS 2016 ระหว่างวันที่ 27 เมษายน – 1 พฤษภาคม 2559 ณ บริเวณเขตพัฒนาเศรษฐกิจพิเศษนครพนม จังหวัดนครพนม โดยมียอดจำหน่าย สินค้า 10,000 บาท

**3. โครงการช่วยเหลือค่าครองชีพประชาชนในพื้นที่ประสบภัยแล้ง**

1. บรรยายโครงการอบรมเพื่อเพิ่มผลิตภาพการผลิตของเกษตรกร ที่ได้รับผลกระทบจากภัยแล้ง ในวันที่ 1 เมษายน 2559 เวลา 13.00 น. ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลอบทม อำเภอสามโก้ จังหวัดอ่างทอง

2. บรรยายโครงการอบรมเพื่อเพิ่มผลิตภาพการผลิตของเกษตรกร ที่ได้รับผลกระทบจากภัยแล้ง ในวันที่ 8 เมษายน 2559 เวลา 09.00 น. ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลมงคลนิมิต อำเภอสามโก้ จังหวัดอ่างทอง

3. บรรยายโครงการอบรมเพื่อเพิ่มผลิตภาพการผลิตของเกษตรกร ที่ได้รับผลกระทบจากภัยแล้ง ในวันที่ 8 เมษายน 2559 เวลา 13.00 น.  
 ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลราษฎรพัฒนา  
 อำเภอสามโก้ จังหวัดอ่างทอง

4. บรรยายโครงการอบรมเพื่อเพิ่มผลิตภาพการผลิตของเกษตรกร ที่ได้รับผลกระทบจากภัยแล้ง ในวันที่ 20 เมษายน 2559 เวลา 13.00 น. ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลวังน้ำเย็น อำเภอแสวงหา จังหวัดอ่างทอง

5. บรรยายโครงการอบรมเพื่อเพิ่มผลิตภาพการผลิตของเกษตรกร ที่ได้รับผลกระทบจากภัยแล้ง ในวันที่ 22 เมษายน 2559 เวลา 13.00 น. ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลป่าโมก อำเภอป่าโมก จังหวัดอ่างทอง

6. บรรยายโครงการอบรมเพื่อเพิ่มผลิตภาพการผลิตของเกษตรกร ที่ได้รับผลกระทบจากภัยแล้ง ในวันที่ 25 เมษายน 2559 เวลา 13.00 น. ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลเทวราช อำเภอไชโย จังหวัดอ่างทอง

7. บรรยายโครงการอบรมเพื่อเพิ่มผลิตภาพการผลิตของเกษตรกร ที่ได้รับผลกระทบจากภัยแล้ง ในวันที่ 26 เมษายน 2559 เวลา 13.00 น. ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลคำหยาด อำเภอโพธิ์ทอง จังหวัดอ่างทอง

8. บรรยายโครงการอบรมเพื่อเพิ่มผลิตภาพการผลิตของเกษตรกร ที่ได้รับผลกระทบจากภัยแล้ง ในวันที่ 29 เมษายน 2559 เวลา 13.00 น. ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลวังน้ำเย็น อำเภอแสวงหา จังหวัดอ่างทอง

**มติที่ประชุม** รับทราบ

**๔.๔ การขออนุญาตโรงงาน**

**อุตสาหกรรมจังหวัด ความเคลื่อนไหวการลงทุนภาคอุตสาหกรรมประจำเดือนกุมภาพันธ์ พ.ศ.๒๕๕9**

ในพื้นที่จังหวัดอ่างทองมีโรงงานที่ได้รับอนุญาตให้ประกอบกิจการ(สะสม) ณ วันที่ 30 เดือนเมษายน พ.ศ. 2559 จำนวนทั้งสิ้น 441 โรงงาน เงินลงทุนรวม  
 74,597,989,044 บาท และมีจำนวนคนงาน 7,815 คน โดยจำแนกออกเป็นจำพวก โรงงานตามพระราชบัญญัติโรงงาน พ.ศ. 2535 ได้ดังนี้

**จำพวกที่ 1** จำนวนโรงงาน 32 โรงงาน จำนวนเงินลงทุน 25,144,000 บาท

จำนวนคนงาน 192 คน

**จำพวกที่ 2** จำนวนโรงงาน 40 โรงงาน จำนวนเงินลงทุน 72,643,400 บาท

จำนวนคนงาน 335 คน

**จำพวกที่ 3** จำนวนโรงงาน 779 โรงงาน จำนวนเงินลงทุน 74,500,223,144 บาท

จำนวนคนงาน 7,815 คน

**ความเคลื่อนไหวการลงทุนอุตสาหกรรมที่สำคัญของจังหวัดในเดือนนี้ ประกอบด้วย** 1. สาขาอุตสาหกรรมที่มีการลงทุนมากที่สุดของจังหวัดในเดือนนี้ ได้แก่

- อุตสาหกรรมการเกษตร ประกอบด้วยการผลิต สีข้าว เป็นหลัก  
 เช่น สีข้าวชนิดแยกแกลบแยกรำ รองลงมาได้แก่ โม่แป้งข้าวเหนียวและข้าวจ้าว และร่อน  
 คัด แยกเมล็ดพันธุ์ข้าวเปลือก ตามลำดับ ปัจจุบัน มีจำนวนโรงงานทั้งสิ้น 56 โรงงาน เงิน  
 ลงทุน 57,558.553 ล้านบาท คนงาน 890 คน

- อุตสาหกรรมอโลหะ ประกอบด้วยการผลิต อิฐ กระเบื้อง เป็นหลัก  
 เช่น. กระเบื้องวัสดุทนไฟจากดินเหนียว รองลงมาได้แก่ เครื่องปั้นดินเผาและรวมถึงการ  
 เตรียมวัสดุเพื่อการดังกล่าว และกิจการเกี่ยวกับซีเมนต์ปูนขาวหรือปูนพลาสเตอร์  
 ตามลำดับ ปัจจุบันมีจำนวนโรงงานทั้งสิ้น 52 โรงงาน เงินลงทุน 334.073 ล้านบาท  
 คนงาน 671 คน

- อุตสาหกรรมไม้และผลิตภัณฑ์จากไม้ประกอบด้วยการผลิต ที่เกี่ยวกับ ไม้เป็นหลักเช่น โต๊ะ เก้าอี้ เครื่องเรือน รองลงมาได้แก่ ผลิตภาชนะบรรจุหรือเครื่องใช้จาก ไม้ไผ่ หวาย และกิจการเกี่ยวกับผลิตภัณฑ์จากไม้ ตามลำดับ ปัจจุบันมีจำนวนโรงงาน  
 ทั้งสิ้น 51 โรงงาน เงินลงทุน 734.439 ล้านบาท คนงาน 551 คน

2. ภาวการณ์ลงทุนด้านอุตสาหกรรมในจังหวัด

ผลจากการพิจารณาข้อมูลการลงทุนอุตสาหกรรมในเดือนนี้เปรียบเทียบกับช่วง  
 ระยะเวลาเดียวกันในปีก่อนพบว่า อัตราการขยายตัวของจำนวนโรงงานที่ได้รับอนุญาต  
 ใหม่ลดลง

**การอนุญาตประกอบกิจการโรงงานระหว่างวันที่ 1 เมษายน – 30 เมษายน 2559**

- ไม่มี

**การอนุญาตขยายโรงงานระหว่างวันที่ 1 มีนาคม – 25 มีนาคม 2559**

- ไม่มี

**การแจ้งเลิกกิจการ/การจำหน่ายทะเบียนโรงงาน**

1. ท่าทรายสุขสวัสดิ์ หมู่ 5 ต.โผงเผง อ.ป่าโมก จ.อ่างทอง

ประเภทอุตสาหกรรม ดูดทราย

เงินลงทุน 9,500,000 บาท จำนวนคนงาน 6 คน

2. วรวิทย์ ฉันทขจรกิจ 145 หมู่ 7 ต.ไชยภูมิ อ.ไชโย จ.อ่างทอง

ประเภทอุตสาหกรรม ล้าง บด ย่อยพลาสติก

เงินลงทุน 13,500,000 บาท จำนวนคนงาน 8 คน

หมายเหตุ

โรงงานจำพวกที่ 1 ได้แก่ โรงงานประเภท ชนิด และขนาด ที่สามารถประกอบ  
 กิจการโรงงานได้ทันที

โรงงานจำพวกที่ 2 ได้แก่ โรงงานประเภท ชนิด และขนาด ที่เมื่อจะประกอบกิจการโรงงาน ต้องแจ้งให้ผู้ อนุญาตทราบก่อน

โรงงานจำพวกที่ 3 ได้แก่ โรงงานประเภท ชนิด และขนาดที่การตั้งจะต้องได้รับ  
ใบอนุญาตก่อนจึงจะ ดำเนินการ

**มติที่ประชุม** รับทราบ

**๔.5 การมีส่วนร่วมของชาวนาในการตัดสินใจระดับนโยบาย**

**หัวหน้าสำนักงานจังหวัดอ่างทอง**  ด้วยสภาเกษตรแห่งชาติ ซึ่งเป็นองค์กรจัดตั้งตามพระราชบัญญัติสภาเกษตรกร  
 แห่งชาติ พ.ศ. 2553 เพื่อทำหน้าที่ให้ข้อมูล ข้อคิดเห็น ข้อเสนอเชิงนโยบาย ต่อคณะรัฐมนตรี ในการแก้ปัญหา และพัฒนาภาคเกษตรกรรม ตระหนักถึงปัญหา และ  
 พัฒนาเกษตรกรรม ตระหนักถึงปัญหาความเดือดร้อนที่เกษตรกร โดยเฉพาะชาวนา  
 ประสบในปัจจุบันและมีแนวโน้มที่จะเชิญกับปัญหาอุปสรรคต่างๆ เพิ่มมากขึ้นในอนาคต และเห็นว่าแนวนโยบายของรัฐบาลในการผสานพลังความร่วมมือระหว่างภาครัฐ  
 ภาคเอกชน และภาคประชาชนเป็นเครือข่ายประชารัฐ เพื่อการขับเคลื่อนเศรษฐกิจ ฐานราก จะเป็นแนวทางการพัฒนาแก้ไขกับชาวนาและเกษตรกรสาขาอาชีพต่างๆ ที่เหมาะสม

โดยสภาเกษตรกรแห่งชาติ และคณะทำงานประเด็นสุขภาวะชาวนา เล็งเห็นว่า  
 เกษตรกรยังขาด “การมีส่วนร่วมของชาวนาในระดับนโยบาย” จึงให้ผู้แทนชาวนา โดยสภาเกษตรกรแห่งชาติ และสหพันธ์สมาคมชาวนาไทยในองค์ประกอบของคณะกรรมการ ร่วมภาครัฐและเอกชนเพื่อแก้ไขปัญหาทางเศรษฐกิจ (กรอ.) ทั้งในระดับชาติ และจังหวัด เพื่อเพิ่มประสิทธิภาพ ประสิทธิผล การพัฒนาแก้ไขปัญหาของชาวนา

สำหรับจังหวัดอ่างทองได้ดำเนินการจัดทำคำสั่งคณะกรรมการร่วมภาครัฐและ  
 เอกชนเพื่อแก้ไขปัญหาเศรษฐกิจจังหวัดอ่างทอง เป็นไปตามกรอบแนวทางที่กระทรวงมหาดไทย กำหนด และจังหวัดได้เชิญประธานสภาเกษตรกรจังหวัดอ่างทอง เข้าร่วมการประชุมฯ  
 ทุกครั้ง เพื่อเสนอแนะแนวทางการขับเคลื่อนเศรษฐกิจในภาคการเกษตรของจังหวัด

**มติที่ประชุม**  รับทราบ

**4.6 การประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจ**

**กลุ่มจังหวัดภาคกลางตอนบน 2**

**หัวหน้าสำนักงานจังหวัดอ่างทอง** ตามมติที่ประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ  
 (กรอ.) กลุ่มจังหวัดภาคกลางตอนบน 2 ครั้งที่ 2/2559 เมื่อวันจันทร์ที่ 28 มีนาคม 2559 มีมติเห็นชอบให้การจัดประชุมประชุมคณะกรรมการร่วมภาครัฐและเอกชนเพื่อแก้ไขปัญหา  
 เศรษฐกิจ (กรอ.) กลุ่มจังหวัดภาคกลางตอนบน 2 ครั้งที่ 3/2559 ณ จังหวัดอ่างทอง เพื่อเตรียมความพร้อมสถานที่การจัดงานมหกรรม Expo 2016 กลุ่มจังหวัดภาคกลาง  
 ตอนบน 2 ได้กำหนดจัดการประชุมคณะกรรมการร่วมภาครัฐและเอกชนเพื่อแก้ไขปัญหา  
 เศรษฐกิจ (กรอ.) กลุ่มจังหวัดภาคกลางตอนบน 2 ครั้งที่ 3/2559 ในวันพฤหัสบดีที่ 2  
 มิถุนายน 2559 ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง

**มติที่ประชุม** รับทราบ

**4.7 การจัดงานมหกรรม Expo 2016 ในจังหวัดอ่างทอง**

**ประธานหอการค้าจังหวัดอ่างทอง** งานมหกรรมเจ้าพระยา-ป่าสัก EXPO 2016 จะจัดขึ้น ณ วัดขุนอินทประมูล จังหวัดอ่างทอง ระหว่างวันที่ 16 – 20 กรกฎาคม 2559 โดยมีวัตถุประสงค์เพื่อ  
 เทิดพระเกียรติพระบาทสมเด็จพระเจ้าอยู่หัวภูมิพล อดุลยเดชฯ เนื่องในโอกาสมหามงคล สมเด็จพระเจ้าอยู่หัวเสด็จเถลิงถวัลราชสมบัติครบ 70 ปี และเพื่อเพิ่มช่องทางการ  
 จำหน่ายผลิตภัณฑ์ เพิ่มรายได้ และเพิ่มมูลค่าให้แก่ผู้ผลิตและผู้ประกอบการ , เพื่อเป็น  
 การส่งเสริมการเรียนรู้ด้านการเกษตรการเที่ยวและนวัตกรรมด้านการเกษตร และเพื่อ  
 พัฒนาเศรษฐกิจสร้างสรรค์และเพิ่มมูลค่าด้านการท่องเที่ยวกลุ่มจังหวัดภาคกลางตอนบน 2 โดยกลุ่มเป้าหมายเป็นผู้ประกอบการ OTOP กลุ่มผู้ประกอบการ SMEs บุคคลทั่วไป  
 และนักท่องเที่ยว โดยทางหอการค้าจังหวัดอ่างทองได้ดำเนินการจัดทำผังพื้นที่การจัดงาน ฯ แบ่งเป็น โซน อาทิ นิทรรศการเกษตร , นิทรรศการเกษตร , นิทรรศการของกระทรวงวิทยาศาสตร์ , นวัตกรรมทางการเกษตร , จุดเช็คอินเพื่อรับพัดแผนผังงาน และป้ายแบ่งโซน/  
 ป้ายสัญลักษณ์ ภายในงานจัดให้มีการแสดงจากศิลปินที่มีชื่อเสียงที่รู้จัก จัดให้มีการแสดง ศิลปวัฒนธรรมท้องถิ่นจาก 4 ภาค จังหวัดทุกวัน วันละ 1 รอบ ๆ ละ 3 ชุด จัดให้มีการ  
 ประกวดร้องเพลง จำนวน 2 วัน คือ รุ่นอายุ 7 – 12 ปี ประกวดในวันที่ 18 กรกฎาคม 2559 และรุ่นอายุ 13 – 18 ปี ประกวดในวันที่ 20 กรกฎาคม 2559 โดยรับสมัครรุ่น ละ 20 คน เริ่มตั้งแต่เวลา 14.00 น. และคัดเลือก 10 คน ในรอบคัดเลือก เริ่มตั้งแต่  
 เวลา 14.00 น.

ทางหอการค้าจังหวัดอ่างทอง ได้ดำเนินการจัดให้มีรถตู้ท่องเที่ยว จำนวน 2 คัน แบ่งเป็น 2 เส้นทาง ดังนี้

- เส้นทางที่ 1 วัดไชโยวรวิหาร จังหวัดอ่างทอง และวัดพิกุลทอง จังหวัดสิงห์บุรี

- เส้นทางที่ 2 วัดจันทรังษี จังหวัดอ่างทอง และวัดม่วง จังหวัดอ่างทอง

กิจกรรมภายในงาน ในส่วนบริเวณทางเข้างาน จัดให้มีจุด Check in ใน Social Media จากโทรศัพท์มือถือ เพื่อรับพัดแผนผังงาน และนำไปประทับตราตามจุดที่กำหนด ได้แก่ นิทรรศการการเกษตร โซนสินค้า OTOP โซนอุตสาหกรรม และนิทรรศการการ  
 ท่องเที่ยวจนครบแล้วรับของที่ระลึกจากงาน เมื่อลูกค้าซื้อสินค้าครบทุก 100 บาท รับคูปองเพื่อส่งชิงรางวัล Iphone วันละ 1 เครื่อง พร้อมทั้งเครื่องใช้ไฟฟ้าอีก 2 รางวัล จัดจุดบริการรับบริจาคโลหิต และตลาดนัดแรงงาน

**มติที่ประชุม** รับทราบ และเห็นชอบให้นำรายละเอียดการจัดงานมหกรรมเจ้าพระยา-ป่าสัก  
 EXPO 2016 เสนอต่อที่ประชุมคณะกรรมการร่วมภาครัฐและเอกชน เพื่อแก้ไขปัญหา  
 ทางเศรษฐกิจ (กรอ.) กลุ่มจังหวัดภาคกลางตอนบน 2 (ชัยนาท ลพบุรี สิงห์บุรี อ่างทอง) ครั้งที่ 3/2559 ในวันพฤหัสบดีที่ 2 มิถุนายน 2559 ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง

**4.8 แต่งตั้งผู้ดำรงตำแหน่งประธานสภาอุตสาหกรรมการท่องเที่ยวประจำจังหวัดอ่างทอง**

**ประธานสภาอุตสาหกรรมการท่องเที่ยวฯ** ด้วยสภาอุตสาหกรรมท่องเที่ยวแห่งประเทศไทย (สสท.) ได้ประกาศ  
 เปลี่ยนแปลงผู้ดำรงตำแหน่งในสภาอุตสาหกรรมทาองเที่ยวจังหวัด สำหรับจังหวัดอ่างทอง   
 ประกอบด้วย

1. พลตรีสุทัศน์ อยู่นาน ดำรงตำแหน่ง รักษาการประธานสภาอุตสาหกรรมท่องเที่ยว

จังหวัดอ่างทอง

2. นายปรีชา คุ้มดี ดำรงตำแหน่ง รักษาการเลขาธิการสภาอุตสาหกรรมท่องเที่ยว

จังหวัดอ่างทอง

**มติที่ประชุม** รับทราบ

**4.9 ผลการประชุมหารือร่วมระหว่างนายกรัฐมนตรี คณะกรรมการ กรอ.ส่วนกลาง   
และคณะกรรมการ กรอ. กลุ่มจังหวัดภาคตะวันออกเฉียงเหนือตอนบน 1**

**หัวหน้าสำนักงานจังหวัดอ่างทอง** ตามที่ได้มีการประชุมหารือร่วมระหว่างนายกรัฐมนตรี คณะกรรมการ กรอ.ส่วนกลาง และคณะกรรมการ กรอ.กลุ่มจังหวัดภาคตะวันออกเฉียงเหนือตอนบน 1 (อุดรธานี หนองคาย เลย หนองบัวลำภู บึงกาฬ) เมื่อวันศุกร์ที่ 18 มีนาคม 2559 ณ มหาวิทยาลัยราชภัฎอุดรธานี โดยมีนายกรัฐมนตรีเป็นประธาน โดยมีรองนายกรัฐมนตรี (นายสมคิด จาตุศรีพิทักษ์) รัฐมนตรีด้านเศรษฐกิจที่เกี่ยวข้อง ผู้แทนภาคเอกชนส่วนกลางได้แก่ สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย และสภาการท่องเที่ยวแห่งประเทศไทย รวมทั้งผู้แทนในคณะกรรมการ กรอ. กลุ่มจังหวัดภาคตะวันออกเฉียงเหนือตอนบน 1 ได้แก่ จังหวัดอุดรธานี หนองคาย เลย หนองบัวลำภู บึงกาฬ เพื่อประชุมหารือเรื่อง การบริหารจัดการน้ำและการช่วยเหลือเกษตรกรที่ได้รับผลกระทบจากภัยแล้ง การดำเนินงานตามนโยบายการขับเคลื่อนเศรษฐกิจของรัฐบาล “การดำเนินนโยบายประชารัฐเพื่อส่งเสริมความเป็นอยู่ของประชาชน” โดยผลการประชุมและข้อสั่งการของนายกรัฐมนตรี สรุปได้ดังนี้

**1. โครงการด้านการบริหารจัดการน้ำโครงการด้านการบริหารจัดการน้ำ** ประกอบด้วย (1) โครงการจัดหาแหล่งน้ำและเพิ่มพื้นที่ชลประทานเพื่อส่งเสริมการเกษตร จ.หนองคาย (2) โครงการพัฒนาแก้มลิง จ.อุดรธานี (3) โครงการพัฒนาแหล่งน้ำเพื่อ  
 ส่งเสริมการเกษตรและแก้ปัญหาภัยแล้ง จ.บึงกาฬ และ (4) โครงการประตูระบายน้ำ ลำพะเนียงหลวงปู่หลอด จ.หนองบัวลำภู ที่ประชุมมีมติให้กระทรวงเกษตรและสหกรณ์ โดยกรมชลประทาน พิจารณาในรายละเอียดถึงความพร้อมและความจำเป็นเร่งด่วนของ  
 โครงการฯ เพื่อบรรจุไว้ในแผนงานและดำเนินการให้แล้วเสร็จภายในปีงบประมาณ  
 ประจำปี พ.ศ. 2560 รวมทั้งให้มีการติดตามประเมินผลความสำเร็จของการดำเนิน  
 โครงการอย่างเป็นระบบ

**2. โครงการส่งเสริมนิคมอุตสาหกรรมอุดรธานีโครงการส่งเสริมนิคม อุตสาหกรรมอุดรธานี** ที่ประชุมมีมติให้กระทรวงอุตสาหกรรม เป็นหน่วยงานหลักร่วมกับ หน่วยงานที่เกี่ยวข้อง อาทิ สำนักงานคณะกรรมการส่งเสริมการลงทุน และกระทรวง   
 คมนาคม รับไปพิจารณาส่งเสริมการลงทุนในนิคมอุตสาหกรรมอุดรธานี และให้กระทรวง ทรัพยากรธรรมชาติและสิ่งแวดล้อม และกระทรวงเกษตรและสหกรณ์รับข้อเสนอการ  
 พัฒนาแหล่งน้ำหนองนาตาลของภาคเอกชนไปพิจารณาในรายละเอียดตามความเหมาะสม

**3. โครงการพัฒนาพื้นที่ทำ Container yard** ที่สถานีรถไฟหนองตะไก้ สำหรับ คลังกระจายสินค้ากลุ่มจังหวัดภาคอีสานตอนบน เพื่อลดต้นทุนการขนส่งสินค้าส่งออก ที่ประชุมมีมติให้กระทรวงคมนาคม รับข้อเสนอไปพิจารณาความเป็นไปได้ และความ  
 เหมาะสมในการดำเนินโครงการตามที่ภาคเอกชนเสนอต่อไป

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**- ไม่มี -**

**ระเบียบวาระที่ ๖ เรื่องอื่นๆ**

**- ไม่มี -**

**ปิดประชุมเวลา** 16.0๐ น.

(ลงชื่อ) นางสาวสุธีรา บุญประดิษฐ์ ผู้จดรายงานการประชุม

พนักงานวิเคราะห์นโยบายและแผน

(ลงชื่อ) นางสาววีรวรรณ จันทนเสวี ผู้ตรวจรายงานการประชุม

หัวหน้ากลุ่มงานยุทธศาสตร์การพัฒนาจังหวัด